armvectores/hy_wikipedia_2023 huggingface dataset:
Ինդիում

Ինդիում (լատ.՝ Indium), քիմիական տարր է, որի նշանն է In, պարբերական համակարգի 5-րդ պարբերության 3-րդ խմբի քիմիական տարր։ Կարգահամարը 49 է, ատոմական զանգվածը՝ 114,82, ատոմի արտաքին էլեկտրոնային թաղանթի կառուցվածքը՝ 5s25p1: Պատկանում է փափուկ մետաղների խմբին։ Քիմիական հատկություններով նման է ալյումինին և գալիումին, արտաքին տեսքով՝ ցինկին։


== Պատմություն ==
Հայտնաբերել են գերմանացի գիտնականներ Ֆ. Ռայխը և Տ. Ռիխտերը (Theodore Richter), 1863 թվականին, ցինկի խաբուսահանքի սպեկտրային ուսումնասիրության ժամանակ։


== Անվանում ==
Անվանումը ստացել է շնորհիվ սպեկտրում եղած բնորոշ վառ-կապույա (ինդիգոյի գույնի) գծերի։


== Ֆիզիկական հատկություններ ==
Իրիիումը սպիտակ-արծաթափայլ, փափուկ մետաղ է, հալման ջերմաստիճանը՝ 156,2 °C, եռմանը՝ 2075 °C, խտությունը՝ 7362 կգ/մ3։ Միացություններում եռարժեք է, հազվադեպ՝ միարժեք և երկարժեք։ Օդում, հոծ վիճակում կայուն է, բարձր ջերմաստիճաններում օքսիդանում է, իսկ 800 °C-ից բարձր այրվում է կապտամանուշակագույն բոցով՝ առաջացնելով Iո2O3 օքսիդը։

Գերհաղորդականության կրիտիկական ջերմաստիճանը (մթնոլորտային ճնշում) 3,405 К
Խտություն՝ 7,362 (20 °C, գ/սմ³)
7,023 (157 °C, գ/սմ³)
5,763 (2109 °C, գ/սմ³)Գոլորշիացման ճնշումը (մմ սնդիկի սյուն).

0,01 (912 °C)
0,1 (1042 °C)
1 (1205 °C)
10 (1414 °C)
100 (1688 °C)Տեսակարար ջերմնունակություն՝ (0-150 °C). 0,238 Ջ/գ·K


=== Թերմոդինամիկական պարամետրեր ===
Ստանդարտ ձևավորման էնթալպիա ΔH (298 К). 0 կՋ/մոլ (տ)
Գիբսի ստանդարտ ձևավորման էներգիա ΔG (298 К). 0 կՋ/մոլ (տ)
Ստանդարտ էնտրոպիոն ձևավորման S (298 К). 57,82 կՋ/մոլ (տ)
Ստանդարտ մոլային ջերմունակություն (298 К). 26,74 կՋ/մոլ (տ)
Հալման էնթալպիա ΔHհալ. 3,26 կՋ/մոլ
Եռման էնթալպիա ΔHեռ. 227,6 կՋ/մոլԿադմիումի համաձուլվածքը ունի կանաչադեղնավում գունավորում։ Հայտնի է «կանաչ ոսկի»՝ 75 % ոսկի 20 % արծաթ և 5 % ինիդիում։


== Քիմիական հատկություններ ==
Տաքացնելիս ինդիումը միանում է հալոգեններին, ծծմբին, ֆոսֆորին, ազոտին և այլ տարրերին։ Ստացվում է ցինկի, կապարի և անագի արտադրական թափոնների և միջանկյալ նյութերի մշակումից։
Էլեկտրաբացասականությունը՝ 1,78:
Ալկալիական լուծույթներում, նույնիսկ տաքացման պայմաններում ռեակցիայի մեջ չի մտնում։
Ռեակցիայի մեջ է մտնում քլորի և բրոմի հետ։
Տաքացնելիս փոխազդում է յոդի, ծծմբի (620 °C-ից բարձր), սելենի, տելուրի հետ։
Օքսիդացման աստիճան՝ +1 մինչև +3


== Կիրառություն ==
Իրիդիումը և նրա միացությունները (օրինակ, նիտրիդը՝ InN, ֆոսֆիդը՝ InP և այլն) կիրառվում են կիսահաղորդչային տեխնիկայում, հակակոռոզային ծածկույթների պատրաստման համար, դյուրահալ համաձուլվածքների արտադրությունում, ատամնաբուժության մեջ, ինչպես նաև միջուկային ֆիզիկայում (նրբաթիթեղների ձեով) նեյտրոնների և դրանց էներգիայի քանակությունը որոշելու համար։


== Տես նաև ==
Պարբերական աղյուսակ


== Ծանոթագրություններ ==
Ֆիզիկական երևույթներ

Բնության մեջ կատարվում են շատ փոփոխություններ։ Ինչպես՝ ամառը փոխվում է աշունով, ձյուն է գալիս, կայծակն է որոտում և այլն։ Բնության մեջ կատարվող փոփոխություններն անվանում են բնության երևույթներ։ Վաղ ժամանակներում մարդիկ մտածել են, որ իրենց կյանքը կախված է իրենց շրջապատող աշխարհից, և ձգտել են ավելի շատ բան իմանալ աշխարհի մասին։ Երբ մարդը ուսումնասիրել է բնության երևույթները և չի հասկացել դրանց կայացման պատճառը նրանց վերագրել է գերբնական ուժերին։ Բնության երևույթները բացատրել փորձել են շատ երկրներում՝ Չինաստանում, Հնդկաստանում, Հունաստանում և շատ այլ երկրներում։ Հին աշխարհի մածագույն մտածող Արիստոտելը գրել է «Ֆիզիկա» գիրքը (Ֆիզիկա բառն առաջացել է հունարեն «ֆյուզիս»` բնություն բառից), որտեղ նա հավաքել է այն ամենը ինչ մարդկանց հայտնի է եղել բնության երևույթների մասին։ Հետագայում մարդկանց զարգացման հետ ֆիզիկայից առաջացան առանձին գիտություններ` աստղագիտությունը, երկրաբանությունը, օդերևութաբանությունը, կենսաբանությունը և քիմիան։ Ֆիզիկան ուսումնասիրում է ջերմային, լուսային, ատոմային երևույթները, որոնք կոչվում են ֆիզիկական գիտություններ։
Կախարդական լավաշ

«Կախարդական լավաշ», 1973 թվականին Հայֆիլմ կինոստուդիայում նկարահանված մուլտֆիլմ։


== Սյուժե ==
Մուլտֆիլմը Նաղաշ անունով մի տղայի մասին է, ով ապրում էր լավաշ թխող իր մայրիկի հետ։ Լավաշով է սնվում ու մեծանում նաև Նաղաշը։ Բայց Հայոց աշխարհում տղաները շուտ են մեծանում, մոռանում մանկական խաղերի մասին ու դառնում օգնական ծնողների համար։ Նաղաշն էլ որոշում է գտնել իր սրտի գործը ու մոր թխած լավաշներից մեկը վերցնելով՝ ճանապարհ է ընկնում։ Փորձությունների ու անհաջողությունների միջով անցնելով՝ Նաղաշը հասկանում է, որ երջանկություն կարելի է գտնել միայն հարազատ հողում։ Վերադառնում է տուն, մի լավաշաչափ հող է մաքրում քարերից, վարում է, ցանում, ջրում սեփական քրտինքով, և հողը նրան վարձահատույց է լինում ու առատ բերք պարգևում։


== Ծանոթագրություններ ==
Ազարումյան

Ազարումյան, հայկական ազգանուն։


== Ազգանունը կրողներ ==


== Ծանոթագրություններ ==
BTS World: Original Soundtrack

BTS World: Original Soundtrack, BTS World բջջային խաղի սաունդթրեք ալբոմն է։ Թողարկվել է 2019 թվականի հունիսի 28-ին, և խաղի թողարկումից երկու օր անց ալբոmը թողարկվել է՝ ներկայացնելով հարավկորեական BTS խմբի չորս նոր սինգլներ և խաղից վերցրած երաժշտություն։ Սաունդթրեքի սինգլներն են Dream Glow-ն (համագործակցություն երգչուհի Charli XCX-ի հետ), A Brand New Day-ը (համագործակցություն երգչուհի Զառա Լարսոն-ի հետ) և All Night-ը (համագործակցություն ռեփեր Juice Wrld-ի հետ)։ Հունիսի 26-ին խաղի թողարկումից հետո խաղի մեջ թողարկվել է Heartbeat երգը։ Ալբոմը դեբյուտ է արել Gaon Album Chart չարթիբարձրագույն հորիզոնականում։ Նաև դարձել է առաջին Քեյ փոփ սաունդթրեքը, որը հանդես է եկել Billboard Top Soundtracks չարթում։


== Նախապատմություն ==
Հունիսի 27-ին պարզվել է, որ պաշտոնական ալբոմը ունենալու է ընդհանուր առմամբ 14 երգ։ Երեք հիմնական սինգլ և 7 մենակատար «թեմա» երաժշտություններ։ Բացահայտվել է նաև, որ լինիելու է ​​տեսահոլովակ, որը թողարկվելու է Heartbeat սինգլի համար։


== Սինգլներ ==
Dream Glow սինգլը, որը համագործակցություն է երգչուհի Charli XCX-ի հետ, թողարկվել է 2019 թվականի հունիսի 7-ին։ Հունիսի 14-ին լույս է տեսել երկրորդ սինգլը՝ A Brand New Day-ը, որը երգչուհի Զառա Լարսոնի հետ համագործակցություն է։ Երրորդ սինգլ՝ All Night-ը որը ռեփեր Juice Wrld-ի հետ համագործակցություն է, լույս է տեսել հունիսի 21-ին։


== Փրոմոուշեն ==
BTS-ը հայտարարել է, որ սաունդթրեքը թողարկվելու է իրենց սոցիալական լրատվամիջոցների միջոցով 2019-ի հունիսի 10-ին։


== Երգացանկ ==


== Չարթեր ==


== Ծանոթագրություններ ==
Դոուսոն շրջան (Նեբրասկա)

Անվան այլ կիրառումների համար տե՛ս՝ Դոուսոն շրջան (այլ կիրառումներ)Դոուսոն շրջան (անգլ.՝ Dawson County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.624 կմ² է, բնակչությունը՝ 24.365 մարդ (2010 թ. տվյալներով)։ Շրջկենտրոնն է Լեքսինգտոն բնակավայրը։ Կազմավորվել է 1860 թ.։
Սիոնի Բոլնիս (ֆուտբոլային ակումբ)

Սիոն (վրաց.` საფეხბურთო კლუბი სიონი ბოლნისი), վրացական ֆուտբոլային ակումբ Բոլնիս քաղաքից։ Հիմնադրվել է 1936 թվականին։ «Տալմազա Ստեպանիա» տնային մարզադաշտը տեղավորում է 3.000 հանդիսատեսի։
2003-2004 մրցաշրջանում «Սիոն» ֆուտբոլային ակումբը Վրաստանի առաջնությունում առաջին տեղը կիսել է «ՎԻՏ Ջորջիա» ակումբի հետ, բայց պարտվել է որոշիչ խաղում (0:2)։
2006 թվականին «Սիոն» ֆուտբոլային ակումբը հաղթել է Վրաստանի առաջնությունում, որը նրան հնարավորություն էր տվել մասնակցելու Չեմպիոնների լիգայի առաջին նախընտրական փուլին։ Առաջին խաղում «Սիոնը» հաղթանակ է տարել ադրբեջանական «Բաքվի» դեմ խաղում (2:1), երկրորդ խաղում պարտվել է բուլղարական «Լևսկի» ակումբին (0:4)։


== Պատմություն ==
«Սիոնի» Ֆուտբոլային Ակումբը հիմնադրվել է 1936 թվականին, Բոլնիս քաղաքում։


== Նվաճումներ ==
Ումաղլեսի Լիգա
 (1) 2005-06Վրաստանի Գավաթ
 (1) 2002-03Վրաստանի Սուպերգավաթ 
 (1) 2005-06


== Ներկա կազմ ==
Օգոստոսի 1, 2009
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Ծանոթագրություններ ==


== Արտաքին հղումներ ==
Սիոնի ՖԱ-ի պաշտոնական կայքէջը Archived 2012-12-25 at the Wayback Machine. (վրաց.), (անգլ.)
Ակոռի (այլ կիրառումներ)

Ակոռի, կարող է վերաբերել՝

Ակոռի - գյուղ Այրարատ նահանգի Մասյացոտն գավառում, Մեծ Մասիսի վիհի եզրին
Ակոռի - գետակ Արաքսի ձախակողմյա վտակ Արևելյան Արփաչայ կամ Արփա գետի ավազանում
Ֆինես

Ֆինես (իսպ.՝ Fines), մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Տարածքը կազմում է 23 կմ2։ Բնակչությունը՝ 2434 մարդ (2010 թվականի տվյալներով)։ Պրովինցիայի վարչական կենտրոնից գտնվում է 101 կմ հեռավորության վրա։


== Ժողովրդագրություն ==


== Արտաքին հղումներ ==
Fines
Fines Archived 2006-08-28 at the Wayback Machine.
Իսլամիստների ապստամբություն Սիրիայում

Իսլամական ապստամբությունը Սիրիայում, իսլամիստ-սուննիների զինված ելույթների շարքը, «Մուսուլման եղբայրներ» կազմակերպության գլխավորությամբ, որը տեղի է ունեցել Սիրիայում 1976-ից 1982 թվականներին։ Իսլամիստների հարձակումները ուղղված էին գլխավորապես իշխող կուսակցության՝ Բաաս կուսակցության դեմ, ինչպես նաև ընդդեմ մուսուլման-ալավիների, քանի որ երկրի նախագահն ու Բասս կուսակցության շատ պատասխանատու գործիչներ, Սիրիայի անվտանգության ուժերի ծառայողներ պատկանում էին այդ համայնքին։ Ապստամբության ավելի հայտնի դրվագներից մեկը դարձավ կառավարական զորքերի կողմից Համա քաղաքի գրոհը, ինչի հետևանքով, ըստ տարբեր աղբյուրների զոհվեցին 17-ից 40 հազար մարդ։
Մուսուլման եղբայրների առաջին բախումները Բաաս կուսակցության հետ սկսվեցին 1963 թվականի, երբ պետական հեղաշրջման արդյունքում Բաաս կուսակցությունը իշխանություն եկավ։ 1964 թվականին Մուսուլման եղբայրների գործունեությունը երկրում արգելվեց։
Շուտով 1976 թվականին Սիրիան օկուպացրեց Լիբանանը և հենց այդ թվականին տեղի ունեցան բարձրաստիճան սիրիացի-ալավիների սպանությունների շարք։ Այդ սպանություններում կառավարությունը մեղադրում էր Մուսուլման եղբայրներին։ 1979 թվականին Մուսուլման եղբայրները Հալեպում կազմակերպեցին մի քանի տասնյակ ռազմական ուսումնարանի ալավի-կուրսանտների սպանությունը։ Այդ իրադարձությունները դարձան լայնամասշտաբ ահաբեկչական գործունեության, որն ուղղված էր ընդդեմ բաասիստների ու ալավիների։ Հալեպում 1971-ից մինչև 1981 թվականների սպանվեց 300 մարդ, հիմնականում ալավիներ ու Բաաս կուսակցության անդամներ։
1980 թվականի մարտին ամբողջ Սիրիայում որոտաց զանգվածային փողոցային ցույցերի ալիքը, հաճախ վերաճելով ոստիկանների հետ բախման։ Ցույցերին մասնակցում էին ինչպես իսլամիստները, այնպես էլ աշխարհիկ կազմակերպությունները։ Իշխանությունները պատասխանեցին զորքերի օգնությամբ ցույցերի ճնշմամաբ, որն էլ իրականացվում էր զրահատեխնիկայի ու ուղղաթիռների աջակցությամբ։
Իսլամիստների ու պահպանողականների հիմնական հենակետը Համա քաղաքն էր։ 1982 թվականին կառավարական զորքերը գրավեցին հեղափոխական քաղաքը։ Համայի գրավումից հետո Մուսուլման եղբայրների ակտիվ գործունեությունները դադարեց։


== Գրականությունը ==
Carré, Olivier and Gérard Michaud. Les Frères musulmans : Egypte et Syrie (1928—1982). Paris: Gallimard, 1983.
Seale, Patrick, Asad, the Struggle for the Middle East, University of California Press, 1989.
Էլ Պոն դե Բար

Էլ Պոն դե Բար (իսպ.՝ El Pont de Bar), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Ուրժել շրջանում։ Տարածքը կազմում է՝ 42,6 կմ2։ Բնակչությունը՝ 194 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Datos generales
Datos estadísticos
Օյկումենա

Օյկումենա կամ էկումենա, մշակութային օյկումենա (հուն․՝ οἰκουμένη «բնակեցված» (երկիր) οἰκέω «բնակվում եմ» բառից), մարդկանց կողմից բնակեցված աշխարհամաս։ Oἰκουμένη տերմինը գործածության մեջ է դրվել հին հունական աշխարհագրագետ Հեկատեոս Միլեթացու կողմից՝ հույների համար հայտնի Երկրի մասը նշելու համար՝ Հելլադա կենտրոնով։

Oἰκουμένη տերմինը հին հունարենով մի քանի նշանակություն ունի.

Մարդաբնակ երկիր
Հունական երկիր՝ հունական ցեղերով բնակեցված հողեր
Երկիր, աշխարհ՝ մարդկությանը հայտնի տարածքներ19-րդ դարի վերջին այդ բառը և դրա ածանցավորները սկսեցին տարածվել նաև արևմտաեվրոպական լեզուներում, առաջին նշանակությունը բողոքականների մոտ էկումենյան շարժման առաջացման հետ կապված։
20-րդ դարի 2-րդ կեսին բնօրինակ տերմինի փոխառումը երկու եղանակով, որը երկու տարբեր արտասանություն տվեց և երկու իրարից տարբերվող իմաստ. էկումենիզմի մասին խոսում են բացարձակապես տարբեր եկեղեցիների միջկրոնական կապերի  մերձեցման մասին, իսկ օյկումենան օգտագործում են որպես աշխարհագրական, բնապահպանական, պատմական և մշակութային տերմին, որը նշանակում է մարդաբնակ երկիր։


== Տես նաև ==
Էկումենյան շարժում
Նոոսֆերա


== Արտաքին հղումներ ==
Apotheosis of Homer showing personification of Oecumene
Pope Gregory and the Universal Episcopate
Պրեոբրաժենովկա (գյուղ, Բլիզնյուկովի շրջան)

Պրեոբրաժենովկա (ուկրաիներեն՝ Преображенівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1898 թվականին։
2001 թվականի տվյալներով Պրեոբրաժենովկա գյուղում բնակվում էր 97 մարդ։ Բնակավայրը զբաղեցնում է 0,55 կմ² տարածք։ Բնակչության խտությունը կազմում էր 176,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լինարեսի պալատ

Լինարեսի պալատը (իսպ.՝ Palacio de Linares) պալատ Մադրիդում, կառուցվել է XIX դարի վերջում նեոբարոկկո ոճով։ Կառուցվել է Իսպանիայի քաղաքացիական պատերազմի ժամանակ, արդյունքում վերականգնված է ներկայիս տեսքին։


== Կառուցման պատմություն ==
1892 թ-ին մարկիզ դե Լինարեսը Մադրիդում ստացավ հողակտոր պալատ կառուցելու նպատակով։ Առաջնային նախագիծը ստեղծել է ճարտարապետ Կարլոս Կոլուբին և սկսել է կառուցումը 1877 թ-ին։ Շինարարության մեջ ներքաշեցին ֆրանսիացի ճարտարապետ Ադոլֆ Օմբրեխտին։ Միասին կառուցում էին պալատը, որի կառուցման ժամանակ աշխատել են մի շարք ճարտարապետներ, որոնցից էր Մոնուել Ալվարես Անիբալը։ Մարկիզ դե Լինարեսը տեղափոխվեց պալատ 1884 թ-ին, սակայն պալատի կառուցումը դեռ ավառտված չէր, իսկ ձևավորումը շարունակվեց մինչև 1900 թ։ Պալատում դեկորատիվ աշխատանքները կատարեց նկարիչ Մանուել Դոմինգեսը։


== Պալատի նկարագիր ==
Իր չափերով ոչ մեծ պալատը ունի չորս հարկ և ցոկոլայի հարկաբաժին։ Ցոկոլային հարկաբաժնում տեղավորված են խոհանոցներ, մառաններ և ծառայանոցներ։ Պալատի շքերթային սրահների ցանկում կան՝ հյուրասենյակ, գրադարան, բիլիարդանոց, երաժշտական ընդունարան Լյուդովիկոս XVI ոճով, ննջասենյակ, լոգարան, մարկիզուհու զարդասենյակը Լյուդովիկոս XVI ոճով, մարկիզուհու ննջասենյակը, արևելյան սենյակը։ Չորրորդ հարկը ներառում էր պոմպեոսի պատկերասրահ, հյուրասենյակ, ձմեռային այգի, ճաշասենյակ, լոգարան և՛ ննջասենյակներ և՛ այցելուների համար նախատեսված առանձնասենյակներ։ Շքերթային ձևավորումը՝ պատմական ոճերի դասական խումբ է։ Առաստաղը ձևավորված է գեղանկարչությամբ, հատակը՝ մանրատախտակով, ինտերեռը զարդարված է գոբելեններով, արևելյան սենյակը զարդարել են մետաքսով, իսկ պալատի սրահները՝ ասեղնագործություններով և նկարներով։ Նկարիչներն էին Հերոնիմո Սունյոլը, Մանուել Դոմինգեսը, Ալեքսանդր Ֆերրատը և ուրիշները։


== Ապագա պատմությունը ==
Մարկիզի մահից հետո պալատը որպես ժառանգություն ստացավ կոմսուհի Վիլյպադերնան։ Քաղաքացիական պատերազմի ժամանակ պալատը ավերվել է և երկար տարիներ կանգնած էր ավերակների մեջ։ Որոշված էր պալատը քանդել, սակայն 1976 թ. պալատի ավերակները հաստատեցին որպես պատմական նշանակություն ունեցող հուշարձաններ, ինչը փրկեց պալատը ամբողջական ավերումից։ Կառույցը վերականգնեցին Կարլոս Ֆերնանդեսի նախագծով։ Պալատը օգտագործվում է որպես «Ամերիկայի տուն» մշակութային կենտրոն և ծառայում է Իսպանիայի ու Լատինական Ամերիկայի միջև մշակութային կապերի պահպանման համար։
Գրխու

Գրխու, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
Տեղի հայ բնակչությունը թուրքերի կողմից կողոպտվել ու ոչնչացվել է 1885 թվականի ջարդերի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էներգոդար

Էներգոդար (ուկրաիներեն՝ Енергодар), քաղաք Ուկրաինայի Զապորոժիեի մարզի Էներգոդարի քաղաքային խորհուրդում, մարզային նշանակության քաղաք։ Հիմնադրվել է 1970 թվականին։
2012 թվականի տվյալներով Էներգոդար քաղաքում բնակվում էր 54 712 մարդ։ Բնակավայրը զբաղեցնում է 63,5 կմ² տարածք։ Բնակչության խտությունը կազմում էր 811 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-10-01 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նովոսելիցա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՆովոսելիցաՆովոսելիցա (ուկրաիներեն՝ Новоселиця), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Նովոսելիցա գյուղում բնակվում էր 55 մարդ։ Բնակավայրը զբաղեցնում է 27,6 կմ² տարածք։ Բնակչության խտությունը կազմում էր 1,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծակուռիի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Ծակուռի գյուղի պատմության և մշակույթի հուշարձանների ցանկը։ Ցանկում ներառված է ընդամենը 5 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Շոլն

Շոլն (ֆր.՝  Chaulnes), համայնք Ֆրանսիայի Պիկարդիա մարզի Սոմ գավառում։
Բնակչությունը թվականի դրությամբ կազմում է 1922 մարդ, բնակչության խտությունը` 227.19 մարդ/կմ²։ Բնակավայրը զբաղեցնում է 8.46 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 38 կմ արևելք։


== Բնակչություն ==


== Տնտեսություն ==
2010 թվականին ուներ 1241 աշխատունակ (15-64 տարեկան) բնակիչ, որոնցից ակտիվ էին 891-ը, իսկ ոչ ակտիվները` 350։ Ակտիվության ցուցանիշը կազմում է 71,8 %։ 891 աշխատունակ մարդկանցից աշխատել է 737 անձ (403 տղամարդ և 334 կին)։ Գործազուրկ են եղել 154 անձ (77 տղամարդ և 77 կին)։ 350 անաշխատունակներից 99-ը եղել են աշակերտներ կամ ուսանողներ, 107-ը` թոշակառուներ, իսկ 144-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դանիել Դզնունի

Դանիել Մարտինի Դզնունի (իսկական ազգանունը՝ Ուզունբաջաղյան, հոկտեմբերի 2 (14), 1895, Բելոգորսկ, Սիմֆերոպոլի շրջան, Տավրիկյան նահանգ, Ռուսական կայսրություն - հոկտեմբերի 30, 1967(1967-10-30), Երևան, Հայկական ԽՍՀ, ԽՍՀՄ), հայ արվեստաբան, ՀԽՍՀ արվեստի վաստակավոր գործիչ (1965)։


== Կենսագրություն ==
1917 թվականին ավարտել է Թիֆլիսի Ներսիսյան դպրոցը, 1953 թվականին՝ Երևանի Խաչատուր Աբովյանի անվան մանկավարժական ինստիտուտը։/
Հայկական կինեմատոգրաֆիայի հիմնադիրներից է։ 1923-1937 թվականներին (ընդմիջումներով) եղել է «Հայկինոյի» տնօրեն։ 1924 թվականին նախաձեռնել է հայկական առաջին խաղարկային ֆիլմի ստեղծումը, որի համար հրավիրել է Համո Բեկնազարյանին, ով մինչ այդ գտնվում էր Թիֆլիսում ու հասցրել էր իրագործել վրացական կինոյի հիմնադրումը` այնտեղ բեմադրելով երեք կինոնկար։ Ըստ Դզնունու՝ նրանք սկսել են ընդամենը 60 ռուբլուց նկարահանել կինո մի երկրում, որն ընդամենը մի քանի տարի առաջ էր տեսել ջարդ, գաղթ ու պատերազմներ։ Իր նախաձեռնած «Նամուս» ֆիլմի համար 1938 թվականին նա բռնադատվել է 1938–1943 թթ.՝ ազգայնական տարրեր ունենալու համար։ 5 տարի գտնվել է ԽՍՀՄ բանտերում և համակենտրոնացման ճամբարներում։ Արդարացվել է 1954 թվականին։
Գրել է թատերախոսություններ, «Հայկինոյի զարգացման ուղիները» (1927), «Հայկինոն 10 տարում» (1933), «Ժողովրդական արտիստուհի Նինա Մանուչարյան» (1960), «Ուրվագիծ հայկական կինեմատոգրաֆիայի պատմության» (1961), «Ժողովրդական արտիստ Գրիգոր Ավետյան» (1963), «Վաստակավոր արտիստ Համբարձում Խաչանյան» (1967) աշխատությունները։


== Պարգևներ ==
Պարգևատրվել է Աշխատանքային կարմիր դրոշի 2 շքանշանով։


== Երկեր ==
«Ուրվագիծ Հայաստանի կինեմատոգրաֆիայի պատմության», Դզնունի, Դանիել Մարտինի, Երևան։ Հայպետհրատ, 1961 . 269 էջ։
«Գրիգոր Ավետյան», Դզնունի, Դանիել Մարտինի, Երևան։ ՀԹԸ, 1963 . 166 էջ..
«Համբարձում Խաչանյան» Դզնունի, Դանիել Մարտինի, Երևան։ Հայաստան, 1967. 97 էջ։
«Հայ կերպարվեստագետներ, համառոտ բառարան», Դանիել Դզնունի, «Լույս» հրատարակչություն, Երևան, 1977 թ.։


== Ծանոթագրություններ ==
Տերյուշնևո

Տերյուշնևո (ռուս.՝ Терюшнево), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխայլովկա (գյուղ, Շարանսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка, բաշկիրերեն՝ Михайловка), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 172 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1090) Սումիդա

(1090) Սումիդա (անգլ.՝ Sumida), աստերոիդ աստերոիդների հիմնական գոտում։ Հայտնաբերվել է 1928 թվականի փետրվարի 20-ին Օկուրո Օիկավայի կողմից Տոկիոյում։
Միջին հեռավորությունը Արեգակից կազմում է 2,360203 ա. մ., առավելագույնը մոտենում է 1,8421 ա. մ. հեռավորության վրա և հեռանում 2,8783 ա. մ.։ Արեգակի շուրջ մեկ ամբողջական պտույտ է կատարում 1324,41 երկրային օրվա ընթացքում, իր ուղեծրով շարժվելով միջինում 0,271819 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,5° անկյուն։
Սումիդա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1090) Սումիդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քրիստիան Պյոտր Այգներ

Քրիստիան Պյոտր Այգներ  (լեհ.՝ Chrystian Piotr Aigner, 1756[…], Puławy, Լյուբլինի վոյեվոդություն, Լեհաստան - փետրվարի 9, 1841(1841-02-09) կամ 1841, Ֆլորենցիա), կլասիցիզմի ժամանակաշրջանի լեհ ճարտարապետ։


== Կենսագրություն ==

Իտալիայում կայացած մի քանի ուղևորությունների ընթացքում , իր հովանավոր և ուղեկցորդ Ստանիսլավ Կոստա Պոտոցկիի ուղեկցությամբ , ձեռք է բերում ընդլայնված  գիտելիքներ ճարտարագիտության ոլորտում ։ Հետագայում նա ուսանել է Իտալիայում։ 1817 թվականից  Վարշավայի համալսարանի գեղարվեստի ֆակուլտետի պրոֆեսոր ։  1827 թվականին  Իտալիայում մշտական ​​բնակության մեկնելուց առաջ նա ակտիվորեն աշխատել է Վարշավայում և Կրակովում։ Ըստ իր նախագածերի Լեհաստանի մայրաքաղաքում  ստեղծվեց շենքերի  մի ամբողջ շարք կլասիցիզմի  ոճում ։ Իր աշխատանքներում ՝ Ռաձվիլի պալատ⟨փոխարքայի պալատ;1818—1819⟩ և Սուրբ Ալեքսանդրի եկեղեցի (Վարշավա)   (1818—1825) , Պուլավայի դաստակերտում   զբոսայգիների տաղավարներ  և  կաթոլիկ եկեղեցի(XIX դարի առաջին տասնամյակ) , Այգները  ձգտում է մոնումենտալության   և ձևերի  պարզության ։ Նա մշակել է   բնակելի , հասարակական և արդյունաբերական շենքերի  տիպային  նախագծեր, որոնք լայնորեն օգտագործվում էին Լեհաստանում ։ Նախագծել է Նապոլեոն  I−ի  հուշարձանը   ՝  կառուցված  1808 թվականին Կալիշում գեներալ  Զաիոնչեկայի լեգիոնի  կողմից , և  Կոպերնիկի  հուշարձանը  (1810) ։  Տեսական աշխատանքների հեղինակ , այդ թվում ` « Խոսք հնագույն և  սլավոնական սրբավայրերի մասին »։ 
1794 թվականին աջակցել է Կոստյուշկոյի ապստամբությանը ։ Գրել  է հակիրճ  ձեռնարկ ռազմական սառը զենքերի և նիզակների տարատեսակների մասին , որտեղ նա  շարադրում  է լեհ գյուղացիներից կազմված  ջոկատների կողմից դրանց  կիրառման տեսությունը և  մեթոդները ։ Լեհաստանի Թագավորությունում նա ստացել է սուրբ Ստանիսլավի 3-րդ աստիճանի շքանշան։


== Ընտրված  աշխատանքներ ==
Պալատ Իգոլոմյա  գյուղում
Լանտուցյան  պալատի  վերակառույց
Կաթոլիկ եկեղեցու  ճակատամաս   Մենձիժեց–Պոդլյասկայում
Սիբիլյայի սրբատեղի,գոթական տնակ և Պուլավայի դաստակերտում  կաթոլիկ եկեղեցի
Սուրբ Ալեքսանդրի  կաթոլիկ  եկեղեցի  (Սուլավկի)
Սուրբ առաքյալներ  Պետրոսի և Պավլի  կաթոլիկ եկեղեցի Ժիժինայում
Վարշավայում
Սուրբ Ալեքսանդրի եկեղեցի (Վարշավա)
Սուրբ Աննայի կաթոլիկ եկեղեցու ճակատամաս(Ստանիսլավ  Կոստկոյ Պատոցկու հետ համատեղ)
Սուրբ Անդրեյի կաթոլիկ եկեղեցու ճակատամաս
Թագավորական Զինանոցի  վերակառույց
Վիլյանուվյան  պալատի  գլխավոր ընդունելության սրահի վերակառույց
Իզաբելլա Լյուբոմիրյան իշխանուհու ամառանոց
Ի․Պոտոցկու  գրադարան
Դրամահատարանի շենք
Աստղագիտական  աստղադիտարան
Փոխանորդների պալատ(հիմա՝ Նախագահական պալատ) և այլն։


== Պատկերասրահ ==

		
		
		


== Գրականություն ==
Stefan Pomarański, w: Polski Słownik Biograficzny. T. 1. Kraków: Polska Akademia Umiejętności — Skład Główny w Księgarniach Gebethnera i Wolffa, 1935, s. 34-35. Reprint: Zakład Narodowy im. Ossolińskich, Kraków 1989, ISBN 8304034840


== Ծանոթագրություններ ==


== Արտաքին հղումներ ==
Chrystian Piotr Aigner Picture Gallery(չաշխատող հղում)
(3504) Խոլշեվնիկով

(3504) Խոլշեվնիկով (անգլ.՝ Kholshevnikov), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 3-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,102752 ա. մ., առավելագույնը մոտենում է 2,5453 ա. մ. հեռավորության վրա և հեռանում 3,6602 ա. մ.։ Արեգակի շուրջ մեկ ամբողջական պտույտ է կատարում 1996,27 երկրային օրվա ընթացքում, իր ուղեծրով շարժվելով միջինում 0,180336 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3504) Խոլշեվնիկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջոն Վոլ

Ջոն Հիլդրեդ Վոլ կրտսեր (անգլ.՝ Johnathan Hildred Wall, Jr., սեպտեմբերի 6, 1990(1990-09-06), Ռոլի, ԱՄՆ), ամերիկացի պրոֆեսիոնալ բասկետբոլիստ, խաղարկող։ Ներկա պահին հանդես է գալիս Բասկետբոլի ազգային ասոցիացիայի (NBA) «Հյուստոն Ռոքեթս» ակումբում։
Ավագ դպրոցի կարիերան անցկացրել է հայրենի Ռոլի քաղաքում գտնվող «Աստծո խոսք» ակադեմիայում, որն ավարտելուց հետո 2009–2010 թվականներին հանդես է եկել Կենտուկիի համալսարանի թիմում։ Համալսարանում մեկ ուսումնական տարի անցկացնելով՝ Վոլը հայտարարում է, որ մասնակցության հայտ կներկայացնի մոտակա դրաֆթում։ Վոլն ընտրվում է առաջինը «Վաշինգթոն Վիզարդսի» կողմից՝ 2010 թվականի դրաֆթում՝ չկարողանալով մասնակցություն ունենալ նախորդ տարվա դրաֆթում, քանի որ դեռ չէր լրացել 19 ամյակը։


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում Archived 2012-06-14 at the Wayback Machine.
1724

1724 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1724 թվականն է, 
XVIII դարի 24-րդ տարին։


== Դեպքեր ==


=== Հայաստան ===
Երևանի հերոսական պաշտպանությունը թուրքական զավթիչներից։
Եղվարդի դաշտում տեղի է ունենում ճակատամարտ Յալղուզ Հասանի ու Ղոչ Ալիի գլխավորած թուրքական ջոկատի և Երևանի Միհրալի-խանի զորքերի միջև։
Հունիսի 7՝ թուրքական ստվարաթիվ բանակին հաջողվում է կոտրել Երևանի դիմադրությունը և գրավել այն։
Հունիսի 23՝ Կոստանդնուպոլսի պայմանագրով Սաֆավիյանների Պարսկաստանին պատկանող տարածքները բաժանվեցին Օսմանյան կայսրության և Ռուսաստանի միջև։


=== Եվրոպա ===
Հունվարի 14՝ Ֆիլիպ V-ը հրաժարվում է գահից, զիջելով այն իր 16 տարեկան որդուն՝ Լուիս I-ին։
Օգոստոսի 31՝ Լուիս I-ը յոթ ամսվա գահակալությունից հետո 17 տարեկանում մահանում է «ծաղիկ» հիվանդությունից, նրա հայր Ֆիլիպ V-ը վերադառնում է գահին։


=== Մշակույթ ===
Ֆրանսիացի գինեգործ Ռեմի Մարթենն սկսում է «Ռեմի Մարթեն» կոնյակի արտադրությունը;
Հիմնադրվում է Անգլիայի հնագույն «Լոնգման» հրատարակչությունը։


== Ծնունդներ ==
Ապրիլի 22՝ Իմանուիլ Կանտ, գերմանացի փիլիսոփա (մ. 1804)
Հուլիսի 2՝ Ֆրիդրիխ Քլոփշթոք Friedrich Gottlieb Klopstock, գերմանացի բանաստեղծ (մ. 1803)
Օգոստոսի 25՝ Ջորջ Սթաբս George Stubbs, անգլիացի նկարիչ (մ. 1806)


== Մահեր ==
Մարտի 7՝ Ինոքենտիոս XIII, (լատիներեն՝ Innocentius XIII) Հռոմի պապ (ծն. 1655)
Օգոստոսի 31 Լուիս I (իսպաներեն՝ Luis Felipe), Իսպանիայի թագավոր (ծն. 1707)


== Ծանոթագրություններ ==


== Աղբյուրներ ==
Հոդված БСЭ-ում
Մ.թ.ա. 674


== Դեպքեր ==


== Ծնունդներ ==


== Մահեր ==
Խարախայա

Խարախայա, գյուղ Արևմտյան Հայաստանում, Էրզրումի վիլայեթի Կամախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մորաուժու

Մորաուժու (պորտ.՝ Moraújo), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի Հյուսիս-արևելյան մարզում։ Մտնում է Կորեուի գավառի կազմի մեջ։ Բնակչությունը կազմում է 8005 մարդ՝ 2007 թվականի տվյալներով։ Գրավում է 415,614 կմ2 տարածք։ Բնակչության խտությունը՝ 19,2 մարդ/կմ²։


== Պատմություն ==
Քաղաքը հիմնադրվել է 1957 թվականի նոյեմբերի 27-ին։ Քաղաքի տոնը նշվում է նոյեմբերի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 18 195 179,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2473,52 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,594 (տվյալները ՄԱԿ-ի զարգացման ծրագրի)։


== Արտաքին հղումներ ==
Área territorial oficial
Սելկավա (գյուղ, Ստարոռուսկի շրջան)

Սելկավա (ռուս.՝ Селькава), գյուղ Ռուսաստանի Նովգորոդի մարզի Ստարոռուսկի շրջանի կազմում։
Բնակչությունը 2011 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռադիոսպեկտրոսկոպիա

Ռադիոսպեկտրոսկոպիա, նյութի կառուցվածքի, ինչպես նաև նյութում ընթացող ֆիզիկական և քիմիական պրոցեսների հետազոտման մեթոդների համախումբ, որոնց հիմքում ընկած է ռադիոալիքների ռեզոնանսային կլանման երևույթը։
Ռադիոսպեկտրոսկոպիաի մեթոդներով կարելի է ուսումնասիրել պինդ, հեղուկ և գազային նյութեր։ Ատոմների և մոլեկուլների կառուցվածքի մի շարք հետազոտություններ իրականացվում են մոլեկուլային և ատոմային փնջերի օգնությամբ, երբ մասնիկների փոխազդեցությունը գործնականում բացակայում է։
Ռադիոսպեկտրոսկոպիան օպտիկական սպեկտրոսկոպիայից, ինֆրակարմիր սպեկտրոսկոպիայից և մյոսբաուերյան սպեկտրոսկոպիայից տարբերվում է կլանվող քվանտների փոքր էներգիայով։ Դա հնարավորություն է տալիս նյութում ուսումնասիրել նուրբ փոխազդեցությունները, որոնք առաջ են բերում էներգետիկ մակարդակների չնչին ճեղքումներ։ Բացի այդ, ռադիոսպեկտրոսկոպիաում, նյութը միաժամանակ մի քանի տարբեր ռեզոնանսային հաճախականությունների ռադիոալիքներով ճառագայթելիս, կարելի է փոփոխել էներգիայի մակարդակների հարաբերական բնակեցվածությունը և դիտել սովորաբար կողմնակի փոխազդեցություններով քողարկված անցումները։ Ռադիոսպեկտրոսկոպիան ունի մի քանի ուղղություններ։
Լուկենվալդե

Իլով  (գերմ.՝ Luckenwalde), կոմունա Գերմանիայի Բրանդենբուրգ հողատարածքում։
Գտնվում ՝ Տելտով Ֆլեմինգ շրջանի կազմում։ Բնակչությունը կազմում է 20 471 մարդ (ըստ 2010 թվականի դեկտեմբերի 31-ի)։ Տարածքը կազմում է 46,75 կմ²։ Փոստային ինդեքս՝ 12 0 72 232։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական էջ
[1](չաշխատող հղում)
Տրոստյանկա (գյուղ, Պոչինկովսկի շրջան)

Տրոստյանկա (ռուս.՝ Тростянка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 144 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծիծամուրի

Ծիծամուրի (վրաց.՝ წიწამური), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 520 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 124 մարդ։


== Ծանոթագրություններ ==
Վարդենիկ Վերին (Չմշկածագի գավառ)

Վարդենիկ Վերին, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Ակն քաղաքից 5 կմ հարավ-արևելք, Արևմտյան Եփրատ գետի ձախ ափին։


== Պատմություն ==
Գյուղը հիմնվել է 1730-ական թվականներին և եղել է հայաբնակ։ Հետագայում հայերը թուրքերի կողմից հավատափոխ են եղել։


== Բնակչություն ==
XX դարի սկզբին ուներ 65 տուն՝ 325 հայ և քուրդ բնակչով։


== Տնտեսություն ==
Բնակիչները զբաղվել են հողագործությամբ և առևտրով։


== Պատմամշակութային կառույցներ ==
Գյուղն ուներ Ս. Սարգիս անունով եկեղեցի, որը XX դարի սկզբին ավերված էր, բայց քարերը խնամքով հավաքված էր մի պատի տակ։ Եկեղեցուց ներքև կային հայկական տապանաքարեր։ Արևմտյան Եփրատի վրա ունի Լիճք կոչվող կամուրջ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Միրնայա Դոլինա (գյուղ, Ալեքսանդրովի շրջան)

Անվան այլ կիրառումների համար տե՛ս՝ Միրնայա ԴոլինաՄիրնայա Դոլինա (ուկրաիներեն՝ Мирна Долина), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Միրնայա Դոլինա գյուղում բնակվում էր 464 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ասեղ (Քղիի գավառ)

Ասեղ, գյուղ Արևմտյան Հայաստանում, Էրզրումի վիլայեթի Քղիի գավառակում։
Ասեղը տեղական ճանապարհով կապված էր Քղի գյուղաքաղաքի հետ։


== Պատմություն ==
Ասեղն ամայացել է Մեծ եղեռնի տարիներին։ Բնակիչներից 1354 մարդ զոհվել է թուրքական յաթաղանից, իսկ փրկվել է շուրջ 200 մարդ, որոնք գաղթել են տարբեր երկրներ։


== Բնակչություն ==
1913 թվականին ուներ մոտ 225 տուն՝ 1570 հայ բնակիչներով։


== Տնտեսություն ==
Բնակիչները հիմնականում զբաղվում էին երկրագործությամբ, անասնապահությամբ, այգեգործությամբ, մեղվաբուծությամբ։


== Պատմամշակութային կառույցներ ==
Ասեղն ուներ եկեղեցի։


== Կրթություն ==
Գյուղում կար ուսումնարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վասիլևո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՎասիլևոՎասիլևո (ռուս.՝ Васильево), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալիխ Սայդաշև

Սայդաշև Սալիխ Քամալետդին ուլի (թաթարերեն՝ Säydäşev Salix Camaletdin ulı,  Salix Säydäş, թաթարերեն կյուրեղագիր՝  Сәйдәш(ев) Салих Җамалетдин улы, ռուս.՝ Сайда́шев Сали́х Замалетди́нович, դեկտեմբերի 3, 1900(1900-12-03), Կազան, Ռուսական կայսրություն - դեկտեմբերի 16, 1954(1954-12-16), Մոսկվա, ԽՍՀՄ), թաթար կոմպոզիտոր և դիրիժոր։ Արժանացել է Թաթարական ԻԽՍՀ ժողովրդական արտիստի (1951), մշակույթի պատվավոր գործչի (1939) կոչումների։ Համարվում է թաթարական պրոֆեսիոնալ երաժշտության հիմնադիր հայրերից մեկը։


== Գործունեությունը ==
Սայդաշևն իր ողջ գործունեությամբ խթանել է երաժշտական մի շարք ժանրերի, այդ թվում՝ օպերայի, բալետի, երաժշտական կոմեդիայի, սիմֆոնիկ, երգչախմբային, ժողովրդական ու փոփ երաժշտության սկզբնավորումն ու զարգացումը թաթարական երաժշտարվեստում։ Նրա ստեղծագործական աշխատանքի կարևորագույն մասն է կազմում մեծածավալ դրամատիկական թատերգությունների համար երաժշտություն հեղինակելը, որոնց շարքում արվեստի բարձր մակարդակով առանձնանում են հատկապես Կարիմ Տինչուրինի Կապույտ գլխաշորը (1926) և Բոլորը միասին (1932), Տաչի Գիզզաթի Բանվորներ վարձողը (1928) պիեսների համար Սայդաշևի գրած երաժշտական երկերը։ 1922-1948 թվականներին Սայդաշևը, երաժշտություն հորինելու հե մեկտեղ, աշխատել է որպես Կազանում գործող թաթարական ակադեմիական թատրոնի երաժշտական մասի ղեկավար ու դիրիժոր և, բացի այդ, համերգներ էլ է ղեկավարել։


== Հիշատակը ==
1962 թ. Կազանի փողոցներից մեկը կոչվել է Սալիխ Սայդաշևի անունով։
2012 թվականի մայիսի 11-ին Կազանի քաղաքային խորհրդի որոշմամբ քաղաքի թիվ 17 երաժշտական դպրոցն անվանակոչվել է նրա պատվին։1990 թ. Կազանում բացվել է Սալիխ Սայդաշևի թանգարանը։ Այդ նույն տարվա դեկտեմբերի 15-ից նրա անունով է կոչվել Կազանում գործող Թաթարստանի պետական մեծ համերգասրահը։


== Ծանոթագրություններ ==


== Արտաքին հղումներ ==
Фотографія могили Саліха Сайдашева в Казані
Salikh Saidashev (1900—1954) (անգլ.)
Книга «Саліх Сайдашев в спогадах сучасників»
(7578) Ջորջբոմ

(7578) Ջորջբոմ (անգլ.՝ Georgbohm), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 22-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,791231 ա. մ., առավելագույնը մոտենում է 2,5643 ա. մ. հեռավորության վրա և հեռանում 3,0182 ա. մ.։ Արեգակի շուրջ մեկ ամբողջական պտույտ է կատարում 1703,3 երկրային օրվա ընթացքում, իր ուղեծրով շարժվելով միջինում 0,211354 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7578) Ջորջբոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Post Malone-ի սկավառակագրություն

Ամերիկացի ռեփեր և երգիչ Post Malone-ը թողարկել է երեք ստուդիական ալբոմ, մեկ միքսթեյփ, քսանյոթ սինգլ (յոթը որպես համագործակցող արտիստ) և քսաներեք երաժշտական տեսահոլովակ։
2016 թվականի մայիսի 13-ին թողարկվել է նրա դեբյուտային՝ «August 26th» միքսթեյքը թվային ներբեռնման ձևաչափով։ Նրա դեբյուտային՝ «Stoney» ստուդիական ալբոմը թողարկվել է 2016 թվականի դեկտեմբերի 9-ին և ներառում է «White Iverson», «Congratulations» և «I Fall Apart» սինգլները։ 2017 թվականին, նրա «Rockstar» սինգլը 21 Savage-ի մասնակցությամբ գլխավորել է ամերիկյան Billboard Hot 100 չարթը, դառնալով նրա առաջին համար մեկ երգը տվյալ չարթում։ 2018 թվականին Post Malone-ը թողարկել է իր երկրորդ՝ «Beerbongs & Bentleys» ստուդիական ալբոմը, որը գլխավորել է ամերիկյան Billboard 200 չարթը։ 2018 թվականի հունիսին Ty Dolla Sign-ի մասնակցությամբ «Psycho» երգը գլխավորել է ամերիկյան չարթը։ 2019 թվականի հունվարին Swae Lee-ի հետ համատեղ «Sunflower» երգը նույնպես գլխավորել է ամերիկյան չարթը։ 2019 թվականի սեպտեմբերի 6-ին Մալոնը թողարկել է իր երրորդ՝ «Hollywood's Bleeding» ալբոմը։ Ալբոմի երրորդ` «Circles» սինգլը դարձել է երգչի չորրորդ երգը, որը 2019 թվականի նոյեմբերին գլխավորել է ամերիկյան չարթը։


== Ալբոմներ ==


=== Ստուդիական ալբոմներ ===


=== Միքսթեյփեր ===


== Սինգլներ ==


=== Որպես գլխավոր արտիստ ===


=== Որպես համագործակցող արտիստ ===


== Չարթերում ընդգրկված կամ հավաստագրված այլ երգեր ==


== Հյուրընկալող ելույթներ ==


== Տեսահոլովակներ ==


=== Որպես գլխավոր արտիստ ===


=== Որպես համագործակցող արտիստ ===


== Ծանոթագրություններ ==
Նովոբոգդանովկա (այլ կիրառումներ)

Նովոբոգդանովկա, կարող է վերաբերել՝

Նովոբոգդանովկա - գյուղ, Ուկրաինայի Խարկովի մարզի Սախնովշչինսկի շրջանում
Նովոբոգդանովկա - գյուղ, Ուկրաինայի Նիկոլաևի մարզի Նիկոլաևի շրջանում
Զիվերսդորֆ-Հոհենոֆեն

Զիվերսդորֆ-Հոհենոֆեն (գերմ.՝ Sieversdorf-Hohenofen), կոմունա Գերմանիայի Բրանդենբուրգ հողատարածքում։
Գտնվում է Արևելյան Պրիգնից Ռուպպին շրջանում։ Ենթարկվում է Նոյշտադի կառավարմանը։ Բնակչությունը կազմում է 813 մարդ (ըստ 2010 թվականի դեկտեմբերի 31-ի)։ Տարածքը կազմում է 19,83 կմ²։ Պաշտոնական կոդ՝ 12 0 68 409։


== Արտաքին հղումներ ==
Պաշտոնական էջ


== Ծանոթագրություններ ==
Երևանի օրթոպեդիայի և տրավմատոլոգիայի գիտահետազոտական ինստիտուտ

Երևանի օրթոպեդիայի և տրավմոլոգիայի գիտահետազոտական ինստիտուտ Ք․ Պետրոսյանի անվան, հիմնվել է 1945 թվականի օգոստոսին (մինչև 1959 թվականը անվանվել է Երևանի օրթոպեդիայի և վերականգնողական վիրաբուժության ինստիտուտ)։ Կազմակերպման գործում կարևոր դեր են խաղացել Ք․ Պետրոսյանը, Ս․ Հովհաննիսյանը, Ի․ Իսահակյանը, Ս․ Մուշեղյանը, Հ․ Աստվածատուրյանը, Ա․ Թոխյանը, Լև Ռախմանը, Ս․ Պետրոսյանը։
Առաջին տարիներին հիմնական խնդիրն է եղել պատերազմի հաշմանդամների հաշվառումը և ստացիոնար բուժման կազմակերպումը։ Հետագայում ստեղծվել են տրավմատոլոգիական, մեծահասակների օրթոպեդիական, նյարդա-վիրաբուժության, ծնոտ-դիմային վիրաբուժության բաժանմունքներ, ավելի ուշ վերջին երկուսը առանձնացվել են որպես Երևաևի բժշկական ինստիտուտի ինքնուրույն կլինիկաներ։ 1975 թվականին գործում Էին 6 լաբորատորիա, բուժական ֆիզկուլտուրայի, ֆիզիոթերապիայի կաբինետներ, ռենտգենյան և փորձառական բաժանմունքներ։ Ուսումնասիրվում են ոսկրերի փակ ու բաց կոտրվածքների, կենտրոնական ու ծայրամասային նյարդային համակարգի վնասվածքների, երեխաների և մեծահասակների բնածին ու ձեռքբերովի ձևախախտումների (դեֆորմացիա), պոլիոմիելիտի մնացորդային երևույթների, արթրոզների բուժման և կանխարգելման հարցերը, մշակվում հյուսվածքների վերականգնման, պատվաստման և պահածոյացման նոր մեթոդներ։ 1945—1975 թվականներին բուժվել են ավելի քան 86 հազար, վիրահատվել՝ 34 հազար հիվանդ։ 1949-1967 թվականներին հրատարակվել են 9 հատոր գիտական աշխատությունների ժողովածուներ, պաշտպանվել են դոկտորական յոթ և թեկնածուական երեսունվեց դիսերտացիաներ։ 1975 թվականին աշխատում էին բժշկական գիտությունների 5 դոկտոր և 18 թեկնածու։
Վանդա Վասիլևսկայա

Վանդա Լվովնա Վասիլևսկայա (լեհ.՝ Wanda Wasilewska, հունվարի 21, 1905(1905-01-21)[…], Կրակով, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա - հուլիսի 29, 1964(1964-07-29)[…], Կիև, Ուկրաինական ԽՍՀ, ԽՍՀՄ), լեհ և խորհրդային գրող, հասարակական գործիչ։ 1939 թվականից ապրել և աշխատել է ԽՍՀՄ-ում։ Գրել է լեհերեն։


== Գործունեությունը ==
ԽՄԿԿ անդամ 1941 թվականից։ 1927 թվականին ավարտել է Կրակովի համալսարանի բանասիրական ֆակուլտետը։ Մասնակցել է լեհական հեղափոխական շարժմանը։ 1939 թվականին ընդունել է սովետական քաղաքացիություն։ Հայրենական մեծ պատերազմի ժամանակ եղել է խորհրդային բանակի քաղվարչության պրոպագանդիստ։ Գլխավորել է լեհ հայրենասերների միությունը ԽՍՀՄ-ում։ Ետպատերազմյան շրջանում եղել է խաղաղության ակտիվ մարտիկ։ 1921 թվականին մամուլում հանդես է եկել բանաստեղծություններով։ «Օրվա պատկերը» (1934) վիպակում պատկերել է լեհական բանվոր դասակարգի հեղափոխական գիտակցության աճը։ «Երգ ջրերի վրա» եռերգությունում Վասիլևսկայան պատմել է Պիլսուդսկու իշխանության ժամանակ Լեհաստանում ուկրաինացիների մղած պայքարի, Արևմտյան Ուկրաինայի վերամիավորված հողերում սոցիալիստ, շինարարության, լեհ և խորհրդային ժողովուրդների բարեկամության մասին։ Վասիլևսկայան իր վիպակներում պատկերել է Հայրենական մեծ պատերազմի ժամանակ խորհրդային ժողովրդի խիզախությունն ու հերոսությունը («Ծիածան», 1942, ԽՍՀՄ պետական մրցանակ, 1943), առաջադրել է սոցիալիստ, բարոյականության խնդիրներ («Պարզապես սեր», 1944, ԽՍՀՄ պետական մրցանակ, 1946 և «Երբ լույսը վառվի», 1946), գովերգել է լեհ կոմունիստների սխրանքները («ճակատագրական պայքարում», 1958)։ Վասիլևսկայայի ստեղծագործությանը հատուկ են կրքոտ հրապարակախոսայնությունը, սուր կոնֆլիկտայնությունը, հուզականությունը։ ԽՍՀՄ 1-6-րդ գումարումների Գերագույն սովետի պատգամավոր, Խաղաղության համաշխարհային խորհրդի անդամ։ Պարգևատրվել է Լենինի և այլ շքանշաններով։


== Ծանոթագրություններ ==
Դերևյանոե (գյուղ, Կամենեց-Պոդոլսկիի շրջան)

Դերևյանոե (ուկրաիներեն՝ Деревяне), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Դերևյանոե գյուղում բնակվում էր 403 մարդ։ Բնակավայրը զբաղեցնում է 2843 կմ² տարածք։ Բնակչության խտությունը կազմում էր 141,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անաբիոզ

Անաբիոզ (հուն․՝ anabiosis), oրգանիզմի վիճակ, երբ կենսական պրոցեսները (նյութափոխանակություն, շնչառություն և այլն) ժամանակավորապես դանդաղում են կամ աննկատ լինելու պատճառով դադարում։ Անաբիոզ առաջանում է անողնաշարավորների (միջատներ, կլոր որդեր և այլն), ինչպես նաև բույսերի և մանրէների մոտ, կյանքի պայմանների խիստ վատթարացման (բարձր և ցածր ջերմաստիճաններ, խոնավության բացակայություն և այլն) հետևանքով։ Բարենպաստ պայմաններ ստեղծվելիս բնականոն կենսագործունեությունը վերականգնվում է։ Տերմինն առաջին անգամ օգտագործել է Տիերի Վիլիամ Պրեյերը (անգլ.՝ Thierry William Preyer) 1873 թվականին։
Անաբիոզի շնորհիվ օրգանիզմները հարմարվում են միջավայրի անբարենպաստ պայմաններին։ Ռուս գիտնական Պ.Ի. Բախմետևը, միջատներին սառեցնելով մինչև -7 °C, պարզել է, որ վերակենդանացում հնարավոր է, եթե հյուսվածքնրի հեղուկը չի սառցակալում։ Բույսերի չոր սերմերը անաբիոզի վիճակում ծլունակությունը պահպանում են երկար տարիներ։ Անաբիոզը և կենդանիների ձմեռային քունը չպետք է շփոթել։ Ձմեռային քնի ընթացքում բնականոն կենսագործունեության զգալի խախտում չի նկատվում։ Անաբիոզը կիրառվում է հյուսվածքները և չոր վակցինաները պահպանելիս, սրտի, թոքերի, ուղեղի վիրահատական միջամտությունների ժամանակ, երբ պահանջվում է վիրահատվող օրգանիզմի սառեցում, տիեզերագնացության ասպարեզում և գյուղատնտեսական կենդանիների արհեստական սերմնավորման գործում։


== Տես նաև ==
Հիպոթերմիա
Կրիպտոբիոզ
Հոմոստազ
Պեիգիստե

Պեիգիստե (էստ․՝ Päigiste), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 69 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տոտչինո (գյուղ, Լուբնիի շրջան)

Տոտչինո (ուկրաիներեն՝ Тотчине), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Տոտչինո գյուղում բնակվում էր 36 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովո-Վիսոկոե

Նովո-Վիսոկոե (ռուս.՝ Ново-Высокое), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալեյկա

Վալեիկա  (ռուս.՝ Валейка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Камышенка գետի ձախ ափով՝ 43 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100008740
Հիդրոլոգիական ուսումնասիրությունների կոդը - 115100874
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1421

1421 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1421 թվականն է, 
XV դարի 21-րդ տարին։


== Դեպքեր ==


== Ծնունդներ ==


== Մահեր ==
Խաղային թերապիա

Խաղային թերապիա, զանազան հուզական խանգարումներով, նևրոզներով, վախով և այլ հիվանդություններով տառապող երեխաների և մեծահասակների վրա բուժամանկավարժական ազդեցություն։
Խաղային թերապիայի տարբեր միջոցների հիմքում ընկած է խաղի ճանաչումը որպես անձի զարգացման կարևոր գործոն։
Բորիս Մարչուկ

Բորիս Մարչուկ (ռուս.՝ Бори́с Ю́рьевич Марчу́к, փետրվարի 22, 1951(1951-02-22)), ռուսական դիվանագետ։


== Կենսագրություն ==
Ավարտել է Մոսկվայի Մորիսա Տորեզի անվան օտար լեզուների պետական մանկավարժական ինստիտուտը (1973)։ Դիվանագիտական գործունեությամբ սկսել է զբաղվել 1973 թվականից։

1975-1980 թվականներին՝ Մեծ Բրիտանիայում ԽՍՀՄ դեսպանատան աշխատակից։
1983-1988 թվականներին՝ ԱՄՆ-ում ԽՍՀՄ դեսպանատան աշխատակից։
1992-1997 թվականներին՝ ԱՄՆ-ում Ռուսաստանի դեսպանատան աշխատակից։
1997-1999 թվականներին՝ Ռուսաստանի ԱԳՆ Հյուսիսային Ամերիկայի դեպարտամենտի բաժնի պետ։
1999-2006 թվականներին՝ ԱՄՆ-ում Ռուսաստանի դեսպանատան ավագ խորհրդական։
2006-2010 թվականներին՝ Ռուսաստանի ԱԳՆ Պետական արարողակարգի դեպարտամենտի տնօրեն։
2010 թվականի սեպտեմբերի 10-ից 2014 թվականի դեկտեմբերի 12-ը՝ Մալթայում Ռուսաստանի Դաշնության արտակարգ և լիազոր դեսպան։
2015 թվականի դեկտեմբերի 17-ից 2018 թվականի հոկտեմբերի 1-ը՝ Պանամայում Ռուսաստանի Դաշնության արտակարգ և լիազոր դեսպան։Ամուսնացած է։ Ունի դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2013 թվականի ապրիլի 9)


== Պարգևներ ==
«Հայրենիքին մատուցած ծառայությունների համար» II աստիճանի շքանշանակիր (2004 թվականի ապրիլի 6)՝ Ռուսաստանի Դաշնության արտաքին քաղաքական կուրսի մշակման և իրականացման գործում ունեցած մեծ ավանդի համար։


== Ծանոթագրություններ ==


== Արտաքին հղումներ ==
Կենսագրությունը Մալթայի Հանրապետությունում Ռուսաստանի դեսպանատան կայքում
Կենսագրությունը Ռուսաստանի ԱԳՆ կայքում